Dezastru descoperit de inspectorii ANPC la un cunoscut hotel de pe litoral românesc: alimente expirate și depozitate necorespunzător și "practici înșelătoare" la cazare
Hotelul Delta din Jupiter a fost sancționat de Autoritatea Națională pentru Protecția Consumatorilor (ANPC) cu o amendă de 63.000 de lei pentru diverse nereguli. Echipele de control au descoperit produse expirate, alimente depozitate direct pe paviment și un nivel general de murdărie. În urma acestei constatări, comisarii ANPC au dispus închiderea temporară a blocului alimentar până la remedierea problemelor identificate.